Nee, nie noodwendig nie. Dit gaan eintlik baie keer net oor die geur. Mans kan dieselfde velprodukte as vroue gebruik, behalwe as ŉ dokter die produk spesifiek vir ŉ man formuleer het.
Absoluut. Ek dink ons gebruik nie winkelopsies goed genoeg nie. Van die basisbestanddele in produkte in plekke soos Dis-Chem en Clicks is partykeer selfs beter as dié van ŉ onafhanklike handelsmerk.
Baie van die bekende produkte is al lank op die mark en goed ondersoek en getoets. Daar is handelsmerke in winkels wat al jare se toetse agter hulle het, met dermatoloë wat agter hulle staan.
Merke op jou vel kan oor die algemeen nie met eksterne middels behandel word nie, behalwe as dit onmiddellik na die merk gemaak is, aangewend word. Maar ŉ merk wat reeds bestaan, hetsy ŉ akneemerk op jou gesig of rekmerke kan nie deur eksterne rome gehelp word nie.
Daar is baie min produkte wat sal werk om merke te laat weggaan, die beste wat jy kan doen is om jou vel deurlopend en genoegsaam te hidreer en tyd te gee om dan te genees.
As dit moeilik is om gereeld deur die dag ŉ sonskerm aan te wen, gebruik ŉ spuitbottel wat die sonskerm op jou gesig spuit, sodat jy nie elke keer ŉ dik wit room aan jou gesig hoef te smeer nie. Maak net seker die sonskerm is altyd bo SBF30.
Daar is produkte wat langer tyd nodig het om te werk, so iets soos ŉ serum is beter om in die aand aan te wend. Dit is omdat daar meer tyd is vir die serum om jou vel binne te dring en om optimaal op jou vel te bly terwyl jy slaap.
Produkte met ŉ sonskerm in is natuurlik gemaak vir die oggend, maar daar is ook talle produkte wat jy saans én soggens kan gebruik.
Jou vel is soos ŉ padkaart wat wys wat in jou liggaam gebeur. So as iets intern fout is, gaan jy dit ekstern op jou vel sien.